《见菊》
宋代·李吕

病夫省睡起凌晨，迟菊朦胧破萼新。
雨细正应添润泽，烟轻尤觉长精神。
近来霜重伤禾死，几见民忧洒涕频。
却是东篱賸黄菊，不堪易粟当金银。

作者简介：李吕（1122—1198）生于宋徽宗宣和四年，卒于宁宗庆元四年，年七十七岁。端庄自重，记诵过人。年四十，即弃科举。好治易，尤留意通鉴。教人循循善诱，常聚族百人，昕夕击鼓，聚众致礼享堂，不以寒暑废。吕著有《澹轩集》十五卷，《国史经籍志》传于世。